Formel 1-sesongen 2024

**Formel 1-sesongen 2024** var den 75. sesongen av FIAs Formel 1-verdensmesterskap. Sesongen begynte 2. mars (Bahrain) og avsluttet 8. desember (Abu Dhabi).

## Deltagere

Følgende lag og førere deltar i 2024-sesongen av verdensmesterskapet i Formel 1. Alle lagene deltar med dekk levert av Pirelli.

### Lagendringer
Alfa Romeo avsluttet samarbeidet med Sauber og forlot Formel 1 i 2023 da Sauber forbereder seg på å bli fabrikkteamet til Audi i 2026. For 2024-sesongen ble laget omdøpt til Stake F1 Team Kick Sauber.

Scuderia AlphaTauri ble omdøpt til Visa Cash App RB Formula One Team og flyttet til Milton Keynes i Storbritannia under en omstrukturering av ledelsen.

### Førerendringer
Den eneste endringen blant førerne ved starten av -sesongen oppsto hos det tidligere laget AlphaTauri (nåværende RB), hvor de erstattet Nyck de Vries med Daniel Ricciardo fra og med Ungarns Grand Prix. Alle fører- og lagkombinasjonene som deltok i siste runde av 2023-sesongen forble uforandret ved starten av neste sesong.

#### Endringer i løpet av sesongen
Carlos Sainz jr. måtte trekke seg fra Saudi-Arabias Grand Prix etter at han ble diagnostisert med blindtarmbetennelse. Han ble erstattet av Ferrari-reservefører og Formel 2-fører Oliver Bearman, som debuterte i Formel 1 denne helgen. Sainz vendte tilbake til det påfølgende Australias Grand Prix. 

Før Italias Grand Prix valgte Williams å erstatte Logan Sargeant med Formel 2-fører Franco Colapinto, som debuterte i Formel 1 denne helgen. Han ble med det første argentinske Formel 1-fører siden Gastón Mazzacane kjørte i -sesongen.

Haas-fører Kevin Magnussen fikk to straffepoeng for å ha forårsaket en kollisjon i Italias Grand Prix. Dette resulterte i tolv straffepoeng totalt i løpet av tolv måneder, som førte til at han ble utestengt fra det påfølgende Aserbajdsjans Grand Prix. Han ble erstattet av Bearman, som deltok i sitt andre løp som reservefører denne sesongen. Magnussen returnerte imidlertid for det påfølgende Singapores Grand Prix.

I forkant av USAs Grand Prix ble Daniel Ricciardo vraket av RB. Han ble erstattet av reservefører Liam Lawson, som kjørte fem løp forrige sesong som vikar for den skadde Ricciardo hos samme lag, som da var kjent som AlphaTauri.

Bearman erstattet Magnussen hos Haas under São Paulos Grand Prix for fredagens trening og sprintkvalifisering, samt lørdagens sprintløp, etter at Magnussen ble syk. Bearmans vikariat ble utvidet til resten av løpshelgen etter sprintkvalifiseringen.

Før Abu Dhabis Grand Prix forlot Alpine-fører Esteban Ocon laget for å teste for Haas etter sesongen. Han ble erstattet av Alpines reservefører Jack Doohan, som debuterte i Formel 1 før han skal kjøre for dem som fast fører neste sesong.

## Kalender

### Kalenderutvidelse og endringer
* Kinas Grand Prix vendte tilbake til kalenderen etter å ha blitt avlyst fire år på rad på grunn av vanskeligheter forårsaket av COVID-19-pandemien i landet.
* Emilia Romagna Grand Prix, som ble avlyst i 2023 på grunn av flom i området, vendte tilbake til kalenderen.
* Russlands Grand Prix var under kontrakt for å være med på 2024-kalenderen. Grand Prix-kontrakten ble avsluttet som følge av Russlands invasjon av Ukraina 2022.

## Resultater

### Resultater fra sesongen 2024

### Poengsystem
Poeng deles ut til de ti øverste plasserte førerne i hvert løp, samt føreren som setter den raskeste runden i løpet, så lenge han er blant de ti øverste plasserte førerne. I tillegg deles det ut poeng til de åtte øverste plasserte førerne i sprintløp.

### Førermesterskapet

**Noter til tabellene:**

* † - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

**Noter til tabellene:**

* † - Føreren brøt løpet, men ble klassifisert ettersom han hadde fullført over 90% av løpsdistansen.
* Tabellen er sortert etter beste resultat, rader er ikke relatert til førere. I tilfelle likt på poeng, bestemte de beste oppnådde posisjonene resultatet.

## Noter

## Se også
* Formel 2-sesongen 2024
* Formel 3-sesongen 2024
* F1 Academy-sesongen 2024
* DTM-sesongen 2024
## Referanser